Potrivit acestuia, la alegerile locale și europarlamentare prezența la vot va fi de 45%, 32% dintre respondenți au spus că nu vor participa, 21% nu sunt hotărâți încă.
"Ar putea ca o cheie foarte importantă în câștigarea alegerilor să fie acești 21%, dar și în cei 32%, să îi convingă ceva ca să își schimbe opinia", a spus Mihai Gâdea, prezentatorul emisiunii.
În ceea ce privește intenția de vot pentru alegerile la Primăria Capitalei, actualul primar la Capitalei, Nicușor Dan din partea Alianța Dreapta Unită se bucură de primul loc, 35% dintre bucureșteni ar vota cu el, în timp ce 27% cu Cristian Popescu Piedone din partea PUSL, care se află pe locul doi în topul preferințelor.
Sondajul continuă cu Gabriela Firea din partea PSD, pe care ar vota-o 23% din respondenți, 11% ar vota cu Sebastian Burduja, candidat PNL, iar cu Mihai Enache din partea AUR, 3%. 1% din respondenți ar vota cu alt candidat.
Graficul este realizat doar pe baza respondenților care sunt hotărâți că vor merge la vot. 27% din respondenți, deși doresc să voteze pe data de 9 iunie, în acest moment nu sunt hotărâți cu privire la candidatul dorit pentru funcția de primar al Capitalei.
PSD în topul intenției de vot pentru Consiliul General
În ceea ce privește intenția de vot pentru Consiliul General PSD ar înregistra 33%, Alianța Dreapta Unită, FD, PMP, 28%, PNL 16%, PUSL 12%, AUR 7%, SOS România 2%, REPER 2%.
Sondajul a fost realizat pe un eșantion reprezentativ pentru populația adultă din Municipiul București, 1092 de persoane, în perioada 29 aprilie -1 mai 2024, prin metoda interviului telefonic. Marja de eroare este 3%.
USR a comandat un sondaj de opinie pentru Primăria Sectorului 1, realizat în perioada 8-25 aprilie 2024. Nicușor Dan este pe locul 1 la opinia favorabilă cu 40%, 35% a înregistrat Cristian Popescu Piedone, iar Clotilde Armand, actualul primar, 25%, Liviu Negoiță 21%, George Tuță 10%, Ramona Bruynseels 7%, Mircea Andrei 3%, Iulian Hatmanu 3%. Cu toate acestea, la intenția de vot, Clotilde Amrand a ieșit pe locul 1 cu 37,3%